Na temelju članka 98. Zakona o komunalnom gospodarstvu („Narodne novine“ broj 68/18.) i članka 27. Statuta Grada Zlatara („Službeni glasnik Krapinsko-Zagorske županije“ broj 36a/13; 9/18.), Gradsko vijeće Grada Zlatara na 13. sjednici 29. studenoga 2018. godine donijelo je

O D L U K U

o vrijednosti boda komunalne naknade za područje Grada Zlatara

Članak 1.

Vrijednost boda komunalne naknade (B) na godišnjoj razini za obračun visine komunalne naknade na području Grada Zlatara utvrđuje se u iznosu od 3,60 kuna po četvornom metru (m2) korisne površine stambenog prostora u I. zoni Grada Zlatara.

Članak 2.

Stupanjem na snagu ove Odluke, prestaje važiti Odluka o vrijednosti boda za obračun komunalne naknade objavljene u „Službenom glasniku Krapinsko-zagorske županije“ u broju 28/09.

Članak 3.

Ova Odluka stupa na snagu osmog dana od dana objave u „Službenom glasniku Krapinsko-zagorske županije“, a primjenjuje se od 1. siječnja 2019. godine.

GRADSKO VIJEĆE GRADA ZLATARA

KLASA: 363-03/18-01/33

URBROJ: 2211/01-01-18-3

Zlatar, 29. 11. 2018.

Predsjednik Gradskog vijeća:

Krunoslav Klancir, dipl. ing. agr.